
ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

383. Π ϊΐ! ινιτάσεως οργανισμού άναπτύξεως Δυτικής 

Κρήτης (Ο.Α.ΔΤ.Κ.). 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

61. Περί άντικαταστάσεως. άφ’ ής ιτχυαεν, τής νπ' άρι·δ. 
157/12.12.1978 πράξεως τοϋ Υπουργικού Συμβου¬ 
λίου «περί έγ/.ριτεως άτοφάτεως τής Νομισματικής 
Έπιτρο-ής «περί 7.α-5ορ’.σμοϋ τής έπιστρεπτέας δια¬ 
φοράς τόκων, κατά τάς διατάξεις τής ϋ-’ άρι$. 
1574/70 άττοφάσεως τής Νομισματικής Επιτροπής, 
δι' έϊχ-'ώ-'άς. αΐ όποια·. -3ά πραγματοποιήσουν άπο 

1.1.1979—31.12.1979. ...2 


ΔΙΑΤΑΓΜΑΤΑ 

—- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 383 

Περί συστάσεοκ όογανισμοΰ άναπτύξεως Δυτική: Κοήτης 

(Ο.Α.ΔΤ.Κ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

•/ι~ι < ί >/ « 

οιχοντες υπ οψει : 

1. Τάς διατάξεις τοϋ άρθρου 36 τοϋ Νόμου 849/1978 
«περί παροχής κινήτρων διά την ένίσχυσιν τής περιφε¬ 
ρειακής καί οικονομικής άναπτύξεως τής χώρας». 

2. Την ύπ’ άριθ. 296/1979 Γνωμοδότησιν τοϋ Συμβου¬ 
λίου τής Επικράτειας, προτάσει των 'Γπουργών Συντο¬ 
νισμού, Οικονομικών καί Δημοσίων "Εργων, άποφασίζομεν : 

ΚΕΦΑΛΑΙΟΝ Α'. 

Γενικά. 

"Αρθρον 1. 

Σύστασις-Έπωνυμία. 

1. Συνιστάται Νομικόν Πρόσωπον Ιδιωτικού Δικαίου 
υπό την επωνυμίαν «Όργανισμός Άναπτύξεως Δυτικής 
Κρήτης» καί έν συντομογραφία (Ο.Α.ΔΤ.Κ.). 

2. 'Ο ΟΑΔΤΚ λειτουργεί χάριν τοϋ δημοσίου συμφέ¬ 
ροντος, διεπόμενος άπό τούς κανόνας τής ιδιωτικής οικο¬ 
νομίας, υποκείμενος εις τάς περί Ανωνύμων Εταιρειών 
διατάξεις, πλήν αν άλλως ορίζεται έν τώ παρόντι, καί άπο- 
λαμβάνων διοικητικής καί οικονομικής αύτοτελείας, τελεί 
δέ υπό τήν έποπ.τείαν καί τον έλεγχον τοϋ κράτους, άσκου- 
μένην ύπό τών 'Τπουργών Συντονισμού, Οικονομικών καί 
Δημοσίων "Εργων, οί όποιοι παρέχουν εις τον Όργανισμόν 


τήν πλήρη συμπαράστασιν καί έγγύησιν αυτών διά τήν 
επιτυχίαν τοϋ σκοποϋ του. 

"Αρθρον 2. 

Περιοχή Άρμοδιότητος-'Έδρα. 

1. Περιοχή άρμοδιότητος τοϋ ΟΑΔΤΚ είναι τά διοι¬ 
κητικά όρια τών Νομών Χανίων καί Ρεθύμνης. 

2. 'Ο ΟΑΔΤΚ εδρεύει εϊς τήν πόλιν τών Χανίων. 

"Αρθρον 3. 

Σκοπός τοϋ Όργανισμοϋ είναι : α) ή έκπόνησις τών 
πάσης φύσεως προγραμμάτων άναπτύξεως τής περιοχής 
άρμοδιότητος του, ή μελέτη, ή έκτέλεσις, ή λειτουργία 
καί ή έκμετάλλευσις έργων κοινωφελών καί δημοσίου έν 
γένει ένδιαφέροντος πού τοϋ άνατίθενται με άπόφασιν τοϋ 
'Τπουργοϋ Συντονισμού, ώς καί ή χρηματοδότησις αυτών 
καί, β) ή άνάληψις πάσης φύσεως έπιχειρηματικών δρα¬ 
στηριοτήτων κοινωφελούς χαρακτήρος σύμφωνα μέ τήν 
παράγραφον 1 τού άρθρου 36 τού Ν. 849/1978. 

ΚΕΦΑΛΑΙΟΝ 13'. 

Μετοχικόν Κεφάλαιον-Μετοχαί. 

Αρθρον 4. 

Μετοχικόν Κεφάλαιον. 

1. Τό μετοχικόν κεφάλαιον τού Όργανισμοϋ ορίζεται εις 
τό ποσόν τών δραχμών είκοσι εκατομμυρίων (20.000.000), 
διαιρούμενον είς είκοσι χιλιάδας (20.000) μετοχάς ονομα¬ 
στικής άξίας έκάστης δραχμών χιλίων (1.000). 

2. Κατά τήν πρώτην έφαρμογήν τού παρόντος τό άνω- 
τέρω κεφάλαιον άναλαμβάνεται καί καλύπτεται έξ ολοκλή¬ 
ρου ύπό τοϋ Ελληνικού Δημοσίου τοΐς μετρητοϊς. 

Τό Δημόσιον μερίμνη τού Διοικητικού Συμβουλίου πωλεΐ 
τάς μετοχάς εις τήν ονομαστικήν άξίαν αυτών καί είς πο- 
σοστόν μέχρι 49 % είς : 

α) Ίδιώτας, καί 

β) Ενώσεις Δήμοσν καί Κοινοτήτων, Ενώσεις Γεωρ¬ 
γικών Συνεταιρισμών, Όργανισμούς Εγγείων βελτιώσεων, 
έπαγγελματικάς οργανώσεις καί Τραπεζικούς Όργανισμούς 
μή έλεγχομένους ύπό τοϋ Κράτους, ύπό τήν προϋπόθεσιν 
ότι ή έδρα τών άναφερομένων άνωτέρω Νομικών Προσού- 
πων, εύρίσκεται είς τούς Νομούς Χανίων καί Ρεθύμνης. 

Κατά τήν πώλησιν τών άνωτέρω μετοχών προτιμώνται 
οί ίδιώται, ιδία δέ οί έξ αυτών μόνιμοι κάτοικοι τών Νο¬ 
μών Χανίων καί Ρεθύμνης. Τό ύπόλοιπον ποσοστόν παρα¬ 
μένει είς τό Δημόσιον ή διατίθεται είς Τραπεζικούς ή άλλους 
Όργανισμούς, έλεγχομένους ύπό τού Κράτους. 

"Εκαστος ιδιώτης δέν δύναται νά άγοράση άνω τών 
έκατόν (100) μετοχών. 

"Αρθρον 5. 

Αΰξησις Κεφαλαίου. 

1. Μετά τήν παρέλευσιν τοΰ πρώτου δωδεκαμήνου άπδ 
τής συστάσεως τοΰ Όργανισμοΰ, τό Διοικητικόν Συμβού¬ 
λιου έχει τό δικαίωμα δι’ άποφάσεως αΰτοϋ, λαμβανομέ- 
νης διά πλειοψηφίας των τριών τετάρτων (3/4) τοΰ συνό¬ 
λου των μελών αύτοϋ, νά αύξάνη έφ’ άπαξ ή τμηματικώς 
καί μέχρι τοΰ διπλάσιου συνολικώς, τό μετοχικόν κεφάλαιον 
δι’ έκδόσεως νέων μετοχών, χωρίς τοϋτο νά σημαίνη τρο- 
ποποίησιν τοΰ παρόντος, έξαιρουμένης τής παραγράφου 4 
τοΰ άρθρου 4. 

2. Επίσης ή Γενική Συνέλευσις δύναται δι’ απλής άπο- 
φάσεώς της νά αύξάνη περαιτέρω τό μετοχικόν κεφάλαιον, 
χωρίς τοΰτο νά σημαίνη τροποποίησιν τοΰ παρόντος, έξαι- 
ρουμένης τής παραγράφου 1 τοΰ άρθρου 4. 

3. Εις πάσαν περίπτωσιν αύξήσεως τοΰ μετοχικοΰ κε¬ 
φαλαίου, αυξάνεται άναλόγως τό κατά την παράγραφον 2 
τοΰ άρθρου 4 άνώτατον δριον τών εκατόν (100) μετοχών 
καί αί υπόλοιποι νέαι μετοχαί διατίθενται προς πώλησιν 
προτιμωμένων ιδιωτών μη κατόχων μετοχών, διατηρουμέ- 
νων τών κατά τό προηγούμενου άρθρον ποσοστών διαθέ¬ 
σεων αύτών. 

"Αρθρον 6. 

Μετοχαί. 

1. Αί μετοχαί τοΰ ΟΑΔΤΚ είναι όνομαστικαί. 

2. 'Η πώλησις τών μετοχών είναι έλευθέρα υπό τον 
περιορισμόν 8τι ούδείς δύναται νά γίνη κάτοχος άριθμοΰ 
μετοχών πέραν τοΰ τριπλασίου τοΰ κατά την παράγραφον 
3 τοΰ προηγουμένου άρθρου άναφερομένου ορίου. Πρό πά- 
σης πωλήσεως μετοχών ενημερώνεται έγγράφως ή Διοίκη- 
σις τοΰ Όργανισμοΰ. 

3. Οί τίτλοι τών μετοχών άποκόπτονται έκ διπλοτύπου 
βιβλίου, είναι ήριθμημένοι κατ’ αΰξοντα άριθμόν καί φέρουν 
τά στοιχεία τοΰ κυρίου τοΰ τίτλου, την σφραγίδα τοΰ Όρ- 
γανισμοΰ, ώς καί τήν υπογραφήν τοΰ Προέδρου τοΰ Διοι¬ 
κητικού Συμβουλίου καί ενός Συμβούλου είδικώς ύπό τοΰ 
Διοικητικού Συμβουλίου όριζομένου. "Εκαστος τίτλος δύ- 
ναται νά περιλαμβάνη περισσοτέρας τής μιας μετοχάς, 
κατά τά ύπό τοΰ Διοικητικού Συμβουλίου όρισθησόμενα. 

4. Τό Διοικητικόν Συμβούλιου δύναται νά έκδίδη προ¬ 
σωρινούς ονομαστικούς τίτλους μετοχών, ύπογραφομένους 
ύπό (2) Συμβούλων όριζομένων παρ’ αύτοΰ. Οί εν λόγω 
προσωρινοί τίτλοι άνταλλαγήσονται προς τούς κατά τήν 
προηγουμένην παράγραφον οριστικούς άμα τη έκδόσει τών 
τελευταίων. 

"Αρθρον 7. 

Δικαιώματα Μετόχου. 

'Εκάστη μετοχή παρέχει τό δικαίωμα μιας ψήφου εις τήν 
Γενικήν Συνέλευσιν. 

ΚΕΦΑΑΑΙΟΝ Γ'. 

Γενική Συνέλευσις. 

"Αρθρου 8. 

Αρμοδιότητες Γενικής Συνελεύσεως. 

Η 1 ενική Συνέλευσις είναι μόνη άρμοδία νά άποφασίση 
επί τών άκολούθων θεμάτων : 

α) Εγκρισεως τών ετησίων εκθέσεων οικονομικής κα- 
ταστασεως τοΰ Οργανισμού, αίτινες περιλαμβάνουν άπο- 
λογισμον Εσόδων- Εξόδων, Ισολογισμόν καί κατάστασιν 
ρευστότητος. 

β) Διαθέσεως τών ετησίων κερδών. 

γ) Εκλογής ελεγκτών. 

δ) Απαλλαγής τοΰ Διοικητικού Συμβουλίου καί τών 
Ελεγκτών άπό πάσης προσωπικής εύθύνης. 

ε) Διορισμού έκκαθαριστών. 

,στ) Προτάσεων περί τροποποιήσεως τοΰ παρόντος Δια¬ 
τάγματος. 


ζ) Αύξήσεως τοΰ μετοχικοΰ κεφαλαίου, έπιφυλασσομέ- 
νης τής διατάξεως τής παραγράφου 1 τοΰ άρθρου 5 τοΰ 
παρόντος. 

η) Έγκρίσεως συνάψεως ύπό τοΰ Όργανισμοΰ πάσης 
φύσεως δανείων, δυναμένη προς άσφάλειαν αύτών νά έκχω- 
ρή, έν δλω ή έν μέρει, προσόδους τοΰ Όργανισμοΰ καί νά 
παρέχη δικαιώματα ύποθήκης επί ακινήτων αύτοΰ. *' 

θ) Κηρύξεως άπαλλοτριώσεων. 

"Αρθρον 9. 

Έκπροσώπησις εις τήν Γενικήν Συνέλευσιν. 

1. Τό Δημόσιον παρίσταται εις τήν Γενικήν Συνέλευσιν 
εκπροσωπούμενου ύπό τών Υπουργών Συντονισμού, Οικο¬ 
νομικών καί Δημοσίων "Εργων ή δι’ άντιπροσώπων των 
έγγράφως ύπ’ αύτών έξουσιοδοτουμένων. 

2. Τά Νομικά Πρόσωπα Δημοσίου Δικαίου, οί Όργα- 
νισμοί, αί Τράπεζαι, αί Ενώσεις καί Έπαγγελματικαί 
Όργανώσεις παρίστανται δι’ ενός έκπροσώπου των έκάστη, 
νομίμως έξουσιοδοτουμένου. 

3. Οί έκ τών μετόχων ίδιώται παρίστανται είτε αύτο- 
προσώπως είτε δι’ αντιπροσώπου των, μετόχου, νομίμως 
έξουσιοδοτουμένου. 

"Αρθρον 10. 

Σύγκλησις Γενικής Συνελεύσεως. 

1. 'Η Γενική Συνέλευσις συνέρχεται ύποχρεωτικώς εις 
τήν έδραν τοΰ Όργανισμοΰ άπαξ τούλάχιστον μεθ’ έκάστην 
εταιρικήν χρήσιν καί έντός τριών (3) μηνών άπό τής 
λήξεως αύτής. Τό Διοικητικόν Συμβούλιον δύναται νά 
συγκαλή καί έκτάκτως τήν Γενικήν Συνέλευσιν, οσάκις 
κρίνη τοΰτο σκόπιμου. 

2. Τό Διοικητικόν Συμβούλιον ύποχρεοΰται νά συγκαλή 
τήν Γενικήν Συνέλευσιν, κατά τάς προβλεπομένας ύπό τοΰ 
παρόντος καί τοΰ νόμου περιπτώσεις. 

3. Τό Διοικητικόν Συμβούλιον οφείλει νά συγκαλέση 
τήν Γενικήν Συνέλευσιν αιτήσει τών έλεγκτών, έντός δέκα 
(10) ήμερών άπό τής έπιδόσεως τής αίτήσεως εις τον 
Πρόεδρον αύτοΰ, όρίζον ώς αντικείμενου ήμερησίας διατά- 
ξεως τό έν τή αιτήσει περιεχόμενον. Τήν αύτήν ύποχρέωσιν 
ύπέχει καί δταν τήν σχετικήν αΐτησιν ύποβάλη τό Δημόσιον. 
Εν περιπτώσει άρνήσεώς του, τήν Γενικήν Συνέλευσιν 
δικαιούται νά συγκαλέση τό Δημόσιον, διά δηλώσεως κοι- 
νοποιουμένης εις τον Όργανισμόν. 

"Αρθρον 11. 

Διαδικασία προσκλήσεως Γενικής Συνελεύσεως-Άπαρτία. 

1 ■ 'Η Γενική Συνέλευσις προσκαλείται είτε είς τακτικήν 
είτε εις έκτακτον συνεδρίασιν, ύπό τοΰ Διοικητικού Συμβου¬ 
λίου τοΰ Όργανισμοΰ. 

2. 'Η Γενική Συνέλευσις, δέον νά καλήται είκοσι (20) 
τουλάχιστον ήμέρας πρό τής οριζόμενης διά τήν συνεδρίασιν 
αυτής, ^ υπολογιζομένων καί τών έξαιρετέων ήμερών, ή δέ 
σχετική , πρόσκλησις, περιλαμβάνουσα τον τόπον, τήν 
χρονολογίαν καί τήν ώραν τής συνεδρίας ώς καί τά θέματα 
τής ήμερησίας διατάξεως έν σαφηνεία, τοιχοκολλάται εις 
εμφανή θέσιν τοΰ καταστήματος τοΰ Όργανισμοΰ καί δημο¬ 
σιεύεται εις μιαν έκ τών έν Άθήναις έκδιδομένων καί εύρύ- 
τερον, κατα την κρίσιν τοΰ Διοικητικού Συμβουλίου, κυκλο- 
φορουσών εις δλην τήν χώραν ήμερησίων πολιτικών έφημε- 
ριδων και εις μιαν έκ τών έκδιδομένων εις τούς Νομούς 
ημερησίων εφημερίδων έκ τών μάλλον κυκλοφορουσών. 

3. Εντός τής αυτής προθεσμίας ή πρόσκλησις γνωστο¬ 
ποιείται εις τα 1 πουργεΐα Συντονισμού, Οικονομικών καί 
Δημοσίων "Εργων. 

4. Η κατα τήν παράγραφον 3 πρόσκλησις, προκειμένου 
περί επαναληπτικής Γενικής Συνελεύσεως καί τών έξο- 
μοιουμένων ταύτη, δημοσιεύεται πρό δέκα (10) τούλά¬ 
χιστον ήμερών διά τών έφημερίδων. 

5. Ή Γενική Συνέλευσις εύρίσκεται έν απαρτία καί 
συνεδριάζει έγκύρως έπί των θεμάτων της ήμερησίας δια- 
τάξεως όταν παρίστανται ή άντιπροσωπεύωνται κατ’ αύτήν 
μέτοχοι έκπροσωποϋντες τό εν τέταρτον (1/4) τουλάχιστον 
τοϋ καταβεβλημένου μετοχικού κεφαλαίου. 

6- Μη συντελεσθείσης τοιαύτης άπαρτίας, ή Γενική 
Συνέλευσις συνέρχεται εκ νέου έντός είκοσι (20) ήμερων 
άπό της χρονολογίας της ματαιωθείσης συνεδριάσεως, 
προσκαλουμένη προ δέκα (10) τούλάχιστον ήμερων, εύ- 
ρίσκεται δέ κατά τήν έπαναληπτικήν ταύτην συνεδρίαν 
έν άπαρτία καί συνεδριάζει έγκύρως έπί των θεμάτων της 
αρχικής ήμερησίας διατάξεως, οίονδήποτε καί αν είναι 
τό κατ’ αύτήν έκπροσωπούμενον τμήμα τοϋ καταβεβλημέ¬ 
νου μετοχικού κεφαλαίου. 

Άρθρον 12. 

ΓΙροεδρεΐον Γενικής Συνελεύσεως. 

1. Τής Γενικής Συνελεύσεως προεδρεύει προσωρινώς ό 
Πρόεδρος τοϋ Διοικητικού Συμβουλίου ή τούτου κωλυο- 
μένου, δ άναπληρωτής του, ή καί τούτου κωλυομένου, ό 
πρεσβύτερος των παρισταμένων συμβούλων. Χρέη Γραμμα- 
τέως έκτελεΐ προσωρινώς ό ΰπό τοϋ Προέδρου οριζόμενος. 

2. Μετά τήν κήρυξιν οριστικού τοϋ καταλόγου των 
έχόντων δικαίωμα ψήφου μετόχων, ή Γενική Συνέλευσις 
προβαίνει διά βοής ομοφώνου ή διά μυστικής ψηφοφορίας 
εις τήν έκλογήν τοϋ Προέδρου αύτής καί ένός Γραμματέως 
ό όποιος έκτελεΐ καί χρέη ψηφολέκτου. 

’Άρθρον 13. 

Κατάθεσις μετοχών - Δικαίωμα ψήφου μετόχου. 

1. 'Ίνα μέτοχος μετάσχη τής Γενικής Συνελεύσεως καί 
εχη δικαίωμα ψήφου εις αύτήν, οφείλει νά καταθέση τάς 
μετοχάς του εις τό Ταμεΐον τοϋ Όργανισμοΰ ή εις τό Τα- 
μεΐον Παρακαταθηκών καί Δανείων ή εις οΐανδήποτε έν 
Έλλάδι Ανώνυμον Τραπεζικήν Εταιρείαν πέντε (5) τού¬ 
λάχιστον πλήρεις ημέρας προ τής ήμέρας τής συνεδριάσεως 
τής Γενικής Συνελεύσεως. 

2. Αΐ άποδείξεις καταθέσεως τών μετοχών, κατά τά εις 
τήν παράγραφον 1 τοϋ παρόντος άρθρου οριζόμενα, ως καί 
τά έγγραφα νομιμοποιήσεως τών άντιπροσώπων τών μετό¬ 
χων, δέον νά κατατίθενται παρά τοϋ Όργανισμοΰ πέντε 
(5) τουλάχιστον πλήρεις ήμέρας προ τής συνεδριάσεως τής 
Γενικής Συνελεύσεως. 

3. Μέτοχοι μή συμμορφωθέντες έμπροθέσμως προς τάς 
διατάξεις τών παραγράφων 1 καί 2 τοϋ παρόντος άρθρου, 
ως καί τοϋ άρθρου 9 τοϋ παρόντος, δύνανται νά μετάσχουν 
τής Γενικής Συνελεύσεως μόνον κατόπιν άδειας αύτής. 

4. Τεσσαράκοντα οκτώ (48) ώρας προ πάσης Γενικής 
Συνελεύσεως δέον νά τοιχοκολλάται έν έμφανεΐ θέσει τοϋ 
καταστήματος τοϋ Όργανισμοΰ πίναξ τών έχόντων δικαίωμα 
ψήφου κατά τήν Γενικήν Συνέλευσιν μετόχων μετ’ ένδεί- 
ξεως τών τυχόν άντιπροσώπων αύτών, τοϋ άριθμοΰ τών 
μετοχών καί τών ψήφων έκάστου καί τών διευθύνσεων τών 
μετόχων καί τών αντιπροσώπων αύτών. 

5. Έάν μέτοχος έ'χη άντιρρήσεις κατά τοϋ έν τώ πίνακι 
καταλόγου δύναται νά ύποβάλη αύτάς έπί ποινή άπαραδέ- 
κτου μόνον έν αρχή τής συνεδριάσεως τής Γενικής Συνε¬ 
λεύσεως καί προ τής ένάρξεως τής συζητήσεως τών έν 
τή ήμερησία διατάξει άναγεγραμμένων θεμάτων. 

’Άρθρον 14. 

Ήμερησία Διάταξις - Πρακτικά. 

1. Αί συζητήσεις καί άποφάσεις τής Γενικής Συνελεύ¬ 
σεως περιορίζονται εις τά θέματα τά αναγραφόμενα έν τή 
δημοσιευομένη, ώς άνω, κατά τό άρθρον 10 τοϋ παρόντος 
Καταστατικού ήμερησία διατάξει. Ή ήμερησία διάταξις 
καταρτίζεται υπό τοϋ Διοικητικού Συμβουλίου, περιλαμβά¬ 
νει δέ τάς προτάσεις αύτοΰ ώς καί προτάσεις τοϋ Δημοσίου 
ή τών έλβγκτών. Συζήτησις έκτος τών θεμάτων τής ήμερη¬ 
σίας διατάξεως δεν επιτρέπεται, εΐ μή έξαιρετικώς έπί 


τροπολογιών τών προς τήν Συνέλευσιν προτάσεων τοϋ Διοι¬ 
κητικού Συμβουλίου καί έπί προτάσεων συγκλήσεως έτέ- 
ρας Γενικής Συνελεύσεως. 

2. Αί κατά τήν Συνέλευσιν συζητήσεις καί άποφάσεις 
καταχωρίζονται έν περιλήψει εις ειδικόν βιβλίον καί υπο¬ 
γράφονται ύπό τοϋ Προέδρου καί τοϋ Γραμματέως αύτής. 

3. Αντίγραφα καί άποσπάσματα πρακτικών έπικυροΰν- 
ται ύπό τοϋ Προέδρου τοϋ Διοικητικού Συμβουλίου ή τοϋ 
άναπληρωτοΰ αύτοΰ. 

ΚΕΦΑΛΑΙΟΝ Δ'. 

Διοίκησις. 

Άρθρον 15. 

Σύνθεσις - Λειτουργία Διοικητικού Συμβουλίου. 

1. Ή διοίκησις καί διαχείρισις τών υποθέσεων τοϋ Όρ- 
γανισμοϋ άσκεΐται ύπό έννεαμελοϋς Διοικητικού Συμβου¬ 
λίου, τά έπτά (7) μέλη τού όποιου ορίζονται ώς ακολούθως : 

α) Τέσσερα (4) μέλη εκπρόσωποι τών άντιστοίχων Πε¬ 
ριφερειακών Υπηρεσιών Κρήτης τών Υπουργείων Συντο¬ 
νισμού, Εσωτερικών, Γεωργίας καί Δημοσίων "Εργων. 

β) "Εν (1) μέλος εκπρόσωπος τής Περιφερειακήτ Υ¬ 
πηρεσίας Κρήτης τής Α.Τ.Ε. 

γ) "Εν (1) μέλος εκπρόσωπος τής Τοπικής Αύτοδιοι- 
κήσεως τών Νομών Χανίων καί Ρεθύμνης, καί 

δ) "Εν (1) μέλος εκπρόσωπος τών Γεωργικών Συνε¬ 
ταιρισμών τών Νομών Χανίων καί Ρεθύμνης. 

2. Τά μέλη τοϋ Διοικητικού Συμβουλίου μετά τών άνα- 
πληρωτών των, ορίζονται δι’ άποφάσεως τού 'Τπουργοΰ 
Συντονισμού δημοσιευόμενης διά τής έφημερίδος τής Κυ- 
βερνήσεως. 

3. Τον Πρόεδρον τού Διοικητικού Συμβουλίου έλλεί- 
ποντα, άπόντα ή κωλυόμενον άναπληροΐ ό εκ τών παριστα- 
μένων Δημοσίων Υπαλλήλων κατά βαθμόν άνώτερος καί 
μεταξύ ΐσοβάθμων ό άρχαιότερος. 

4. Εις τάς συνεδριάσεις τού Διοικητικού Συμβουλίου 
μετέχει άνευ ψήφου ό Γενικός Διευθυντής τού Όργανισμοΰ, 
περί ού τό άρθρον 18, εΐσηγούμενος τά προς συζήτησιν θέ¬ 
ματα. 

5. Χρέη γραμματέως τού Διοικητικού Συμβουλίου έκ¬ 
τελεΐ ύπάλληλος τού Όργανισμοΰ ή έν έλλείψει τούτου Δη¬ 
μόσιος Υπάλληλος, άπεσπασμένος εις τον Όργανισμόν 
κατά τάς διατάξεις τής παραγράφου 6 τού άρθρου 36 τού 
Ν. 849/1978, οριζόμενος καί αύτός μετά τού άναπληρωτοΰ 
του ύπό τού Προέδρου τού Όργανισμοΰ. 

6. Τό εις άντικατάσασιν παραιτηθέντος, έκπεσόντος, 
θανόντος, μετατεθέντος, άντικατασταθέντος ή άποχωρή- 
σαντος μέλους διορισθέν νέον μέλος διανύει τον ύπόλοιπον 
χρόνον τής θητείας. Μέλος έξαντλήσαν τήν θητείαν του 
δύναται νά διορισθή έκ νέου. 

7. 'Η θητεία τού Διοικητικού Συμβουλίου είναι τριετής. 

8. Τό Διοικητικόν Συμβούλιον εύρίσκεται έν άπαρτία 
έάν ό άριθμός τών παρόντων μελών είναι μεγαλύτερος τών 
άπόντων. 

9. Τό Διοικητικόν Συμβούλιον συγκαλεΐται τή προσκλή- 
σει τού Προέδρου αύτοΰ εις τόπον όριζόμενον ύπ’αύτοΰ. 
Ή πρόσκλησις εις τήν όποιαν άναγράφονται τά θέματα 
τής ήμερησίας διατάξεως, έπιδίδεται έπί άποδείξει δι 
οίουδήποτε δημοσίου οργάνου προς εν έκαστον τών τακτικών 
καί άναπληρωματικών μελών, τρεις τούλάχιστον ημέρας 
προ τής ώρισμένης διά τήν συνεδρίασιν. Εις κατεπειγουσας 
περιπτώσεις, έκτιμωμένας ύπό τού Προέδρου ή πρόσκλησις, 
εις τήν όποιαν γίνεται μνεία περί τού κατεπείγοντος, δυνα- 
ται νά έπιδίδεται καί τήν προτεραίαν τής συνεδρίας. 

10. Αί συνεδριάσεις τού Διοικητικού Συμβουλίου είναι 
μυστικαί. Ό Πρόεδρος τού Συμβουλίου δύναται^ να καλή 
εις τάς συνεδριάσεις οίονδήποτε ύπάλληλον ή ιδιώτην προς 
παροχήν πληροφοριών ή γνωμών, έν σχέσει προς τα συςη- 
τούμενα θέματα. 

11. Αί αποφάσεις τοϋ Συμβουλίου, αί όποΐαι δέον νά 
είναι είδικώς ήτιολογημέναι, λαμβάνονται διά φανεράς 
ψηφοφορίας καί κατά πλειοψηφίαν των παρόντων μελών, 
έν ίσοψηφία έπικρατούσης της ψήφου τοϋ Προέδρου. Έάν 
υπάρχουν πλείονες των δύο γνωμών, οί άκολουθοΰντες την 
άσθενεστέραν οφείλουν νά προσχωρήσουν εις μίαν τών 
έπικρατεστέρων. 

12. Αί άποφάσεις τοϋ Συμβουλίου διατυποϋνται εις 
πρακτικά ΰπογραφόμενα υπό τοϋ Προέδρου καί τοϋ Γραμ- 
ματέως. 

Εις τά πρακτικά άναγράφονται τά ονόματα πάντων 
τών συμμετεχόντων μελών, γιγνομένης ρητής μνείας περί 
τής άπουσίας ή κωλύματος τακτικού μέλους καί συμμε¬ 
τοχής τοϋ άναπληρωματικοΰ, καταχωρίζονται δέ έν αύτοΐς 
καί αί γνώμαι τών μειοψηφούντων μελών. 

13. Τά ύπό τοϋ Διοικητικού Συμβουλίου άναγκαΐα 
βιβλία, τηρούνται μερίμνη τού Γραμματέως καί είναι τά 

®ξή ς : 

α) Βιβλίον Πρωτοκόλλου εισερχομένων καί έξερχομένων 
εγγράφων, 

β) Βιβλίον Πρακτικών τών συνεδριών, 

γ) Βιβλίον Διεκπεραιώσεως τών έπί άποδείξει παραδι- 
δομένων εγγράφων. 

Τά τηρούμενα βιβλία άριθμοΰνται καί μονογράφονται 
κατά φύλλον ύπό τού Γραμματέως, θεωρούνται δέ ύπό τοϋ 
Προέδρου εις τό τελευταΐον φύλλον αυτών. 

’Άρθρον 16. 

Αρμοδιότητες Διοικητικού Συμβουλίου. 

1. Γό Διοικητικόν Συμβούλιον τού Όργανισμοΰ άπο- 
φασίζει έπί παντός άφορώντος τον Όργανισμόν θέματος, 
πλήν τών περιπτώσειυν καθ’ άς άλλως ορίζεται έν τώ 
παρόντι. 

2. Το Διοικητικόν Συμβούλιον ιδία : 

α) Επιμελείται τών ύποθέσεων καί τών συμφερόντων 
τού Όργανισμοΰ. 

β) 'ϊ ηφίζει τό έτήσιον πρόγραμμα μελετών καί έργων 
ώς καί τό πρόγραμμα έπενδύσεων. Τά προγράμματα ταΰτα 
έγκρίνονται ύπό τού 'Γπουργοΰ Συντονισμού. 

γ) Ψηφίζει ένα μήνα τουλάχιστον προ τής ένάρξεως 
έκαστου οικονομικού έτους, τον έτήσιον προϋπολογισμόν 
εσόδων καί έξόδων τού Όργανισμοΰ. Επίσης ψηφίζει, 
κατα την διάρκειαν τού οικονομικού έτους, τάς άναγκαίας 
αναμορφώσεις καί τροποποιήσεις τού προϋπολογισμού. 
Ο προϋπολογισμός τού Όργανισμοΰ ώς καί πάσα τροπο- 
ποίησις έγκρίνονται ύπό τού ' Γπουργοϋ Συντονισμού. 

δ) Αποφασίζει περί άναθέσεως μελετών καί έκτελέσεως 
παντός έργου καί προμήθειας κατά τάς ΐσχυούσας δι’ έκά- 
στην περίπτωσιν διατάξεις τού Δημοσίου, μεταβιβαζομέ- 
νων τών αρμοδιοτήτων τών οικείων Υπουργείων ή "Ορ¬ 
γανισμών εις τό Διοικητικόν Συμβούλιον τοϋ Όργανισμοΰ. 
ως και περί άναλήψεως οίασδήποτε ύποχρεώσεως έκ μέ¬ 
ρους τού Οργανισμού, έγκοίνει δέ τάς πρός τούτο άναγ¬ 
καίας δαπάνας. 

ε) Αποφασίζει περί πάσης έκποιήσεως ή έκμισθοόσεως 
ακινήτων ή κινητών άνηκόντων εις τον Όργανισμόν, περί 
εγερσεως άγωγών καί παραιτήσεως άπό άσκηθεισών τοι- 
ουτων ή παραιτήσεως άπό ένδικων μέσιυν ώς καί περί 
συμβιβασμών δικαστικών ή έξωδίκο>ν. 

στ) 1 ποβάλλει τό βραδύτερον έντάς τεσσάρων μηνών 

απο της ληξεως τού οικονομικού έτους εις τά έποπτεύοντα 
τον Όργανισμόν ' Υπουργεία, τάς έγκριθείσας ύπό τής Γεν. 
Συνελεύσεως Εκθέσεις Οικονομικής καταστάσειος τοϋ "Ορ¬ 
γανισμού, αΐτινες περιλαμβάνουν άπολογισμόν έσόδων - έξό¬ 
δων, ισολογισμόν καί κατάστασιν ρευστότητος. 

ζ) Αποδέχεται την συμμετοχήν φυσικών ή νομικών 
προσώπων ή οργανισμών Τοπικής Λύτοδιοικήσεως ή έπι- 
χειρησεων κοινής ώφελείας εις την δαπάνην κατασκευής 
έργων καί λοιπών έγκατα στάσεων, τά όποια έπιθυμοΰν νά 
κατασκευάση κατά προτεραιότητα ό Όργανισμός καί κα¬ 


θορίζει τούς όρους καταβολής τής δαπάνης τής συμμετο¬ 
χής ταύτης, τάς τυχόν παρασχετέας έγγυήσεις ώς καί πά¬ 
σαν συναφή λεπτομέρειαν. 

η) Αποφασίζει έπί τής συμμετοχής τών ώφελουμένων 
εις τάς δαπάνας κατασκευής, λ,ειτουργίας καί διοικήσεως 
τών έργων ώς καί έπί τού ύψους τών έπιβαλλομένο^ν εισ¬ 
φορών. 

0) Μεριμνά διά την σύνταξιν ή τροποποίησιν τού Κανο¬ 
νισμού έσωτερικής λ.ειτουργίας τού Όργανισμοΰ. 

ι) Αποφασίζει έπί πάσης είσηγήσεως τού Γενικού Διευ- 
θυντοϋ ή οίουδήποτε μέλους τοϋ Διοικητικού Συμβουλίου. 

3. Ό Πρόεδρος τού Διοικητικού Συμβουλίου τού Όρ- 
γανισμοΰ : 

α) Εκπροσωπεί τον Όργανισμόν ένώπιον τών δικα¬ 
στηρίων καί πάσης άρχής καί δίδει τούς έπιβαλλομένους 
εις αυτήν όρκους. 

β) Δύναται έν προφανεΐ κινδύνω έκ τής άναβολής καί 
άνευ άποφάσεως τού Διοικητικού Συμβουλίου τού "Οργα¬ 
νισμού νά έγείρη καί άντικρούη άγωγάς καί άσκή ένδικα 
μέσα, νά διορίζη πληρεξουσίους καί νά προβαίνη εις πάσαν 
δικαστικήν ή έξώδικον πράξιν προστατευτικήν τών συμ¬ 
φερόντων τού "Οργανισμού. Αί πράξεις αύται ύποβάλλον- 
ται άμέσως εις τό Διοικητικόν Συμβούλ,ιον πρός έγκρισιν, 
καί 

γ) Υπογράφει τά συμβόλαια τού "Οργανισμού. 

’Άρΰοον 17. 

Τεχνικόν Συμβούλ,ιον. 

1. Ιό Τεχνικόν Συμβούλιον τού "Οργανισμού είναι πεν¬ 
ταμελές καί άποτελεΐται : 

α) Έκ τού Γενικού Διευθυντοΰ τού "Οργανισμού, ώς 
Προέδρου, άναπληρουμένου ύπό τού νομίμου άναπληρωτοΰ 
του. 

β) "Εξ ενός τεχνικού ύπαλλ,ήλου τού "Οργανισμού, οριζόμε¬ 
νου μετά τού άναπληρωτοΰ του ύπό τού Διοικητικού Συμ¬ 
βουλίου. 

γ) "Εξ ένός τεχνικού ύπαλλήλου τής 12ης Περιφερειακής 
"Υπηρεσίας Δημοσίων "Έργων Κρήτης, όριζομένου μετά τοϋ 
άναπλ,ηρωτοΰ του ύπό τού Προϊσταμένου της. 

δ) Έξ ένός γεωτεχνικού ύπαλλήλου τής VII Περιφερεια¬ 
κής Δ/νσεως ’ Εγγείων Βελτιώσεων Κρήτης τού Υπουργείου 
Γεωργίας, όριζομένου μετά τού άναπληρωτοΰ του ύπό τού 
11 ροϊσταμένου της. 

ε) Έξ ένός ιδιώτου, πτυχιούχου Πολυτεχνικής, Γεωπονι¬ 
κής ή Οικονομικής Σχολή; όριζομένου μετά τού άναπληρωτοΰ 
του ύπό τού Διοικητικού Συμβουλίου. 

Καθήκοντα γραμματέως τού Συμβουλίου εκτελεΐ ύπάλ- 
λ.ηλος τού "Οργανισμού, οριζόμενος ύπό τού Προέδρου τού 
Διοικητικού Συμβουλίου. 

2. Το Τεχνικόν Συμβούλιον, ή θητεία τών μελών τού όποιου 
ορίζεται διετής, συγκροτείται δι’ άποφάσεως τού Προέδρου 
τού Διοικητικού Συμβουλίου τού "Οργανισμού. 

3. Τό Τεχνικόν Συμβούλιον γνωμοδοτεί έπί θεμάτων προ¬ 
καταρκτικών, τεχνικών καί οικονομικών μελετών, ώς καί 
κατασκευής έργων αρμοδιότητας τού "Οργανισμού. "Επίσης 
γνιυμοδοτεΐ έπί παντός συναφούς θέματος παραπεμπομένου 
εις αυτό ύπό τού Διοικητικού Συμβουλίου. 

4. Αί διατάξεις τών παραγράφων 6, 8 καί 9 έως καί 13 
τού άρθρου 15 τού παρόντος έχουν έφαρμογήν καί έπί τού 
Τεχνικού Συμβουλίου. 

"Άρθρον 18. 

Τών "Υπηρεσιών τού "Οργανισμού προΐσταται ό Γενικός 
Διευθυντής. Ούτος διορίζεται έπί τριετεΐ θητεία όι’ άποφά¬ 
σεως τού 1 πουργού Συντονισμού. Διά τής αύτής άποφάσεως 
καθορίζονται καί αί άποδοχαί αύτοΰ. 

Ως προσόντα διορισμού διά τήν Οέσιν τού Γενικού Διευ- 
Ουντοϋ ορίζονται : πτυχίον Άνωτάτης Σχολής τής ήμεδαπής 
ή ισότιμον τοιοΰτον τής αλλοδαπής, άρτια γνώσις μιας του¬ 
λάχιστον τών γλωσσών "Αγγλικής, Γαλλικής, Γερμανικής 
καί κατάρτισις καί έμπειρία εις θέματα συναφή πρός τάς 
δραστηριότητας τού "Οργανισμού. 

’Άρθρον 19. 

'Αρμοδιοτότητες Γενικού Διευθυντοΰ. 

1. Ό Γενικός Διευθυντής τοϋ Όργανισμοϋ μέριμνα 
ιδία διά : 

α) Τήν έκπλήρωσιν τοϋ σκοπού, δι’ όν συνεστήθη ό Όο- 
γανισμός. 

β) Τήν κατάρτισιν τοϋ ετησίου προγράμματος μελετών, 
κατασκευών καί συντηρήσεων. 

γ) Τήν κατάρτισιν τών ετησίων καί πολυετών προγραμ¬ 
μάτων επενδύσεων, ύποδεικνύων τάς έγκεκριμένας ή προτει- 
νομένας πηγάς χρηματοδοτήσεως τούτων. 

δ) Τήν σύνταξιν, δύο τούλάχιστον μήνας προ τής ένάρ- 
ξεως έκάστου οικονομικού έτους, τοϋ Προϋπολογισμού εσό¬ 
δων καί εξόδων τοϋ Όργανισμοϋ. 

ε) Τήν κατάρτισιν τών αναγκαίων άναμορφώσεων καί 
τροποποιήσεων τών προγραμμάτων καί τοϋ ετησίου προ¬ 
ϋπολογισμού εσόδων καί έξόδων. 

στ) Τήν σύνταξιν τοϋ ετησίου απολογισμού τοϋ ’Οργανι¬ 
σμού εντός τριών μηνών από της λήξεως έκάστου οικονομικού 
έτους. 

2. Επίσης ο Γενικός Διευθυντής ελέγχει τήν καθημερινήν 
έργασίαν τοϋ Όργανισμοϋ καί άσκεΐ έποπτείαν έπί της 
διεξαγωγής τών έργασιών έκάστης υπηρεσίας αύτοϋ, έχων 
τήν διοίκησιν τοϋ προσωπικού, εΐσηγεϊται δε προς τό Διοι¬ 
κητικόν Συμβούλιον τοϋ Όργανισμοϋ έπί: 

α) άναθέσεως μελετών, έκτελέσεως έργων καί προμηθειών 
κατά τάς έκάστοτε ϊσχυούσας διατάξεις, 

β) πάσης έκποιήσεως ή έκμισθώσεως ακινήτων ή κινητών 
πραγμάτων άνηκόντων εις τον Όργανισμόν, 
γ) έγέρσεως αγωγών ή παραιτήσεως άπό τούτων ή συμ¬ 
βιβασμού ή παραιτήσεως άπό άλλων ένδικων μέσων, 
δ) συνάψεως δανείων, καί 

ε) συμμετοχής φυσικών ή νομικών προσώπων ή οργανι¬ 
σμών Τοπικής Αύτοδιοικήσεως ή ’Οργανισμών κοινής ωφέ¬ 
λειας εις τήν δαπάνην κατασκευής έργων, τά όποια έπιθυμοΰν 
να κατασκευάση ό Όργανισμός κατά προτεραιότητα, ώς 
και επί τών όρων τής τοιαύτης συμμετοχής. 

3. Ό Γενικός Διευθυντής έχει τήν μέριμναν καί τήν 
ευθύνην της έκτελέσεως τών άποφάσεων τοϋ Διοικητικού 
Συμβουλίου τοϋ Όργανισμοϋ, μετέχει δέ άνευ ψήφου τών 
συνεδριάσεων τοϋ Διοικητικού Συμβουλίου, εΐσηγούμενος 
τα προς συζήτησιν θέματα. Εις τον Γενικόν Διευθυντήν δύ- 
ναται νά μεταβιβασθή διά τοϋ οργανισμού εσωτερικής υπη¬ 
ρεσίας ή δΓ ειδικής άποφάσεως τοϋ Διοικητικού Συμβουλίου 
και η αποφασιστική άρμοδιότης έπί τής έκτελέσεως συνήθους 
φυσεως έργων ή προμηθειών καί άναλήψεως υποχρεώσεων, 
έφ όσον ή ολική δαπάνη δεν υπερβαίνει τάς 500.000 δρα- 
’/.μάς. 

4. Μέχρι τοϋ διορισμού Γενικού Διευθυντοΰ τοϋ Όργα- 
νισμοΰ. τά καθήκοντα αύτού άσκεΐ ό δΓ άποφάσεως τού Διοι¬ 
κητικού Συμβουλίου τοϋ Όργανισμοϋ οριζόμενος υπάλληλος 
αυτοΰ ή άπεσπασμένος εις τον Όργανισμόν κατά τάς διατά¬ 
ξεις τής παραγράφου 6 τοϋ άρθρου 36 τοϋ Νόμου 849/1978. 

5. Τόν Γενικόν Διευθυντήν άπόντα ή κωλυόμενον άνα- 
πληροΐ, κατόπιν άποφάσεως τοϋ Διοικητικού Συμβουλίου, 
εις εκ τών Συμβούλων ή άνώτερος υπάλληλος τού Όργανι- 
σμοϋ ή άπεσπασμένος εις αύτόν. 

’Άρθρον 20. 

Αποζημιώσεις Μελών Συμβουλίων. 


αυτήν την οποίαν δικαιούται ό κατά βαθμόν άνώτερος 
Δημόσιός Υπάλληλος μέλος τοϋ άντιστοίχου Συμβουλίου. 

ΚΕΦΑΛΑΙΟΝ Ε'. 

Περιουσία-II όροι-Χρηματοδότησις. 

’Άρθρον 21. 

Περιουσία. 

Εις την περιουσίαν τοϋ Όργανισμοϋ άνήκουν τά έπί τη 
βασει τών εγκεκριμένων ή έγκριθησομένων μελετών έκτε- 
λεσθησόμενα ύπ’ αύτοϋ έργα τής περιοχής άρμοδιότητός 
τους, πλήν τών έργων ή τμημάτων αυτών τά όποια διά 
κοινής άποφάσεως τών έποπτευόντων αύτόν Υπουργών 
ήθελον χαρακτηρισθή, ιός έκ τής φύσεώς των, περιουσία 
τοϋ Δημοσίου, έπαφιεμένης όμως τής έκμεταλλεύσεώς των 
εις αύτόν. 

’Άρθρον 22. 

1. Διά τήν πραγματοποίησιν τών σκοπών του ό Όργα- 
νισμός χρηματοδοτείται : 

α) έξ ιδίων κεφαλαίων 

β) εκ δανείων συναπτομένων μετά πιστωτικών ιδρυμά¬ 
των τοϋ έσωτερικοϋ καί έξωτερικοΰ 

γ) έκ κεφαλαίων προερχομένων έκ τής έκδόσεως ομολο¬ 
γιακών δανείων 

δ) έκ τής συμμετοχής ώφελουμένων 
ε) έκ τοϋ κρατικού προϋπολογισμού δι’ έπιχορηγήσεως 
ή δανειοδοτήσεως 

στ) έκ δωρεών, παραχωρήσεων ή κληροδοτημάτων 
ζ) έκ τής πωλήσεως περιουσιακών στοιχείων ή έκμισθώ- 
σεως άκινήτων τοϋ Όργανισμοϋ 

η) έκ τών ιδίων αύτοϋ πόρων. Ώς πόροι τοϋ Όργα- 
νισμοΰ νοούνται τά έσοδα έκ τής έκμεταλλεύσεώς τών ύπ’ 
αύτοϋ κατασκευαζομένων έργων ώς καί πάσης φύσεως 
λοιπά έσοδα. 

2. Κατά τήν ψήφισιν τοϋ έτησίου προϋπολογισμού 
έσόδων καί έξόδων έπιμερίζονται αί δαπάναι διοικήσεως 
τού Όργανισμοϋ εις δαπάνας έποπτείας μελετών, έπιβλέ- 
ψεως κατασκευής έργων καί λειτουργίας καί συντηρήσεως 
έργων. Βάσει τοϋ έπιμερισμοΰ αύτοϋ έπιβαρύνονται άντι- 
στοίχως καί άναλόγως τοϋ ποσοστού συμμετοχής των αί 
κατά περίπτωσιν πηγαί χρηματοδοτήσεως. 

’Άρθρον 23. 

"Εργα-1 Ιρομήθειαι. 

1. Τά έργα, ή συντήρησις καί λειτουργία αύτών, ώς καί 
αί άπαιτούμεναι προμήθεια 1 , έκτελοϋνται ύπό τοϋ Όργα- 
νισμοϋ. 

2. 'Η σύνταξις, Οεώρησις καί έγκρισις μελετών τών 
έργων τοϋ Όργανισμοϋ καί ή έκτέλεσις αύτών, ιός καί ή 
ένέργεια προμηθειών, διέπονται ύπό τών ίσχυουσών δΓ 
έκάστην περίπτωσιν διατάξειον τοϋ Δημοσίου, μεταβιβα- 
ζομένων τών άρμοδιοτήτων τών οικείων ' Υπουργείων ή 
λοιπών φορέων εις τό Διοικητικόν Συμβούλιον τοϋ Όργα- 
νισμοΰ. 

3. Εις τάς περιπτώσεις, κατά τάς οποίας προβλέπεται 
ύπό τής κείμενης νομοθεσίας γνωμοδότησις Τεχνικού 
Συμβουλίου τοϋ Δημοσίου ή ετέρου Φορέως, αϋτη παρέ¬ 
χεται ύπό τοϋ κατά τό άρθρον 17 τοϋ παρόντος Τεχνικού 
Συμβουλίου τοϋ Όργανισμοϋ. 


Οί μετέχοντες εις τάς συνεδριάσεις τών κατά τάς διατά¬ 
ζεις τών άρθρων 15 καί 17 τοϋ παρόντος Διοικητικού 
Συμβουλίου καί Τεχνικού Συμβουλίου άντιστοίχως, δι¬ 
καιούνται άποζημιώσεως, ήτις καθορίζεται δΓ άποφάσεως 
τ °υ Διοικητικού Συμβουλίου τοϋ Όργανισμοϋ. έφαρμοζο- 
μενων τών διατάξεων τοϋ Ν. 754/1978 προκειμένου περί 
'ων μελών τών έχόντων τήν ιδιότητα τοϋ Δημοσίου ' Επαλ¬ 
λήλου. Διά τά μέλη τά μή έχοντα τήν δημοσιοϋπαλληλικήν 
ιδιότητα, ή άποζημίωσις έκάστου δεν δύναται νά ύπερβαίνη 


ΚΕΦΑΛ Α ΙΟΝ ΣΤ'. 

Ισολογισμός -Διανομή Κερδών. 

•Άρθρον 24. 

' Εταιρική χρήσις-’ Iσολογισμύς. 

1. ' Η εταιρική χρήσις είναι δωδεκαμήνου διάρκειας, 
άρχομένη τήν πρώτην (1 ην) Ιανουάριου καί λήγουσα την 
τριακοστήν πρώτην (31ην) Δεκεμβρίου έκάστου έτους. Η 

πρώτη εταιρική χρήσις, άρχομένη άπό τής δημοσιεύσεως 
τοϋ παρόντος, λήγει την 31ην Δεκεμβρίου 1979. 

2. Εις τό τέλος έκάστης χρήσεως, τό Διοικητικόν Συμ- 
βούλιον κλείει τους λογαριασμούς, συντάσσει λεπτομερή 
άπογραφήν τής περιουσίας τοϋ "Οργανισμού καί καταρτίζει 
τόν έτήσιον Ισολογισμόν, συμφώνως πρός τάς έκάστοτε 
ΐσχυούσας διατάξεις. 'Ο Ισολογισμός υποβάλλεται πρός 
εγκρισιν εις την τακτικήν Γενικήν Συνέλευσιν, συνοδεύομε- 
νος ύπό επεξηγηματικής έκθέσεως τοϋ Διοικητικού Συμβου¬ 
λίου, έν τή οποία άναφέρονται πάντα τα στοιχεία τοϋ 
Ένεργητικοΰ καί Παθητικοΰ, ώς καί τά στοιχεία τοϋ λογα- 
ριασμοΰ άποτελεσμάτων, όσον τό δυνατόν άναλυτικώτερον 
καί ύπό πιστοποιητικού των Ελεγκτών -' Ορκωτών Λογι¬ 
στών. Κατά τόν Ιούλιον έκάστου έτους συντάσσεται ύπό 
τοϋ Διοικητικού Συμβουλίου έκθεσις έπί τής προόδου τών 
εργασιών τοϋ Όργανισμοΰ κατά τό διαρρεΰσαν Α' έξάμη- 
νον τοϋ έτους, άνά έν άντίγραφον τής οποίας ύποβάλλεται 
εις τούς Υπουργούς Συντονισμού, Οικονομικών καί Δημο¬ 
σίων "Εργων. 

3. 'Ο Ισολογισμός καί τό συνοδεϋον τούτον πιστοποιη- 
τικόν τών 'Ορκωτών Λογιστών δημοσιεύονται κατά τά 
έν άρθρω 43, παράγραφος 10 τοϋ Κ.Ν. 2190/1920 οριζό¬ 
μενα (Β.Δ. 174/1963 «περί κωδικοποιήσεως τών διατάξεων 
τοϋ Κ.Ν. 2190/1920 εις ένιαΐον κείμενον»). 

4. "Ινα ληφθή ύπό τής Γενικής Συνελεύσεως έγκύρως 
άπόφασις έπί τοϋ έγκεκριμένου ύπό τοϋ Διοικητικού Συμ¬ 
βουλίου Ισολογισμού, δέον όπως έχη ουτος έλεγχθή ύπό 
τών Ελεγκτών τοϋ "Οργανισμού καί θεωρηθή είδικώς ύπό : 

α) Τού Προέδρου τού Διοικητικού Συμβουλίου. 

β) Ενός μέλους τού Διοικητικού Συμβουλίου, όριζομένου 
ύπό τούτου, καί 

γ) Τοϋ Προϊσταμένου τής ύπηρεσίας, εις ήν ύπάγεται 
τό Λογιστήριον τού "Οργανισμού, υποχρεουμένων, τούτων 
έάν διαφωνούν ώς πρός τόν τρόπον τής καταρτίσεως αύτοΰ 
έξ άπόψεως νομιμότητος, νά έκθέτουν εις τήν Γενικήν Συν- 
έλευσιν έγγράφως τάς αντιρρήσεις των. 

"Αρθρον 25. 

Καθαρά κέρδη καί διάθεσις αυτών. 

Καθαρά κέρδη τού "Οργανισμού είναι τά προκύπτοντα 
μετά τήν έκ τών πραγματοποιηθέντων άκαθαρίστων κερδών 
άφαίρεσιν παντός έξόδου, πάσης ζημίας, τών κατά νόμον 
άποσβέσεων, τών τοκοχρεωλυσίων δανείων καί παντός άλλου 
βάρους, κατανέμονται δέ ώς άκολούθως : 

α) Πέντε τοϊς έκατόν (5%) τών καθαρών κερδών άφαι- 
ρεΐται πρός σχηματισμόν τακτικού άποθεματικοΰ. *Η κρά- 
τησις αότη παύει νά είναι ύποχρεωτική ευθύς ώς τό άπο- 
θεματικόν καλύψη ποσόν ίσον πρός τό ήμισυ τοϋ εταιρικού 
κεφαλαίου. "Εάν όμως τούτο μειωθή έξ οίουδήποτε λόγου, 
ή κράτησις έπαναλαμβάνεται μέχρι τοϋ αύτοΰ ορίου. 

β) ΓΙοσοστόν τουλάχιστον ίσον πρός έξ τοΐς έκατόν 
(6%) έπί τού καταβεβλημένου εταιρικού κεφαλαίου δια¬ 
τίθεται διά τήν καταβολήν πρώτου μερίσματος. 

γ) Γά ύπόλοιπα καθαρά κέρδη διατίθενται, κατόπιν 
άποφάσεως τής Γενικής Συνελεύσεως, είτε πρός διανομήν 
προσθέτου μερίσματος, είτε πρός σχηματισμόν έκτάκτου 
άποθεματικοΰ, είτε πρός μεταφοράν εις νέον. 

Εις τόν 'Γπουργόν Συντονισμού, άνατίθεμεν τήν δημο- 
σιευσιν καί έκτέλεσιν τοϋ παρόντος Προεδρικού Διατάγμα¬ 
τος. 

"Εν Άθήναις τή 17 Μαΐου 1979 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΣΥΝΤΟΝΙΣΜΟΥ ΟΙΚΟΝΟΜΙΚΟΝ 

ΚΙΙΝΧΤ. ΜΗΤΧΟΤΛΚΗΣ Αθ. ΚΑΝΕΛΛΟΠΟΥΛΟΧ 

ΔΗΜΟΣΙΟΝ ΕΡΓΩΝ 

ΝΙΚΟΛΑΟΣ ΖΑΡΝΤΙΝΙΔΗΧ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

- ( 2 ) 

Πράξις ύπ’ άριθ. 61 τής 16ης Μαΐου 1979 

Περί άντικαταστάσεως, άφ’ ής ίσχυσεν, τής ύπ’ άριθ. 157/ 
12.12.1978 πράξεως τού Υπουργικού Συμβουλίου «περί 
έγκρίσεως άποφάσεως τής Νομισματικής "Επιτροπής 
περί καθορισμού τής έπιστρεπτέας διαφοράς τόκων, κατά 
τάς διατάξεις τής ύπ’ άριθ. 1574/70 άποφάσεως τής 
Νομισματικής "Επιτροπής, δι’ έξαγωγάς, αΐ όποΐαι θά 
πραγματοποιηθούν άπό 1.1.1979—31.12.1979». 

ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ 
Λαβόν ύπ’ όψιν : 

1. Τάς διατάξεις τού άρθρου 1 τού Ν. 128/1975 «περί 
τροποποιήσεως καί συμπληρώσεως διατάξεών τινων άνα- 
φερομένων εις τήν λειτουργίαν τού χρηματοδοτικού συστή¬ 
ματος». 

2. Τήν ύπ’ άριθ. 157/12.12.1978 άπόφασιν αύτοΰ, διά 
τής όποιας ένεκρίθη ή ληφθεϊσα, κατά τήν ύπ’ άριθ. 220/ 
1.11.1978 (θέμα δον) συνεδρίασιν τής Νομισματικής "Επι¬ 
τροπής, άπόφασις «περί καθορισμού τής έπιστρεπτέας δια¬ 
φοράς τόκων, κατά τάς διατάξεις τής ύπ’ άριθ. 1574/70 
άποφάσεως τής Ν.Ε., δι’ έξαγωγάς, αί όποΐαι θά πραγματο¬ 
ποιηθούν άπό 1.1.1979-31.12.1979». 

3. Τό ύπ’ άριθ. 922/8.3.1979 έγγραφον τής Νομισμα¬ 
τικής "Επιτροπής, διά τού οποίου ύπεβλήθη ταυτάριθμος 
άπόφασις αυτής εις ορθήν έπανάληψιν, άποφασίζει : 

"Αντικαθιστά, άφ’ ής ίσχυσεν, τήν ύπ’ άριθ. 157/12.12. 
1978 πράξιν αύτοΰ «περί έγκρίσεως άποφάσεως τής Νομι¬ 
σματικής "Επιτροπής «περί καθορισμού τής έπιστρεπτέας 
διαφοράς τόκων, κατά τάς διατάξεις τής ύπ’ άριθ. 1574/70 
άποφάσεως τής Νομισματικής "Επιτροπής, δι’ έξαγωγάς 
αί όποΐαι θά πραγματοποιηθούν άπό 1.1.1979—31.12.1979», 
διά τής παρούσης έχούσης ώς κάτωθι : 

"Εγκρίνει τήν, κατά τήν ύπ’ άριθ. 220/1.11.1978 συνε- 
δρίασιν τής Νομισματικής "Επιτροπής, ληφθεΐσαν άπόφασιν 
έχουσαν ώς άκολούθως : 

«Θέμα δον. Περί καθορισμού τής έπιστρεπτέας διαφοράς 
τόκων, κατά τάς διατάξεις τής ύπ’ άριθ. 1574/70 άπο¬ 
φάσεως τής Νομισματικής "Επιτροπής, δι’ έξαγωγάς, αί 
όποΐαι θά πραγματοποιηθούν άπό 1.1.79-31.12.79. 

Η ΝΟΜΙΣΜΑΤΙΚΗ ΕΠΙΤΡΟΠΗ 

Λαβοΰσα ύπ’ οψιν : 

1) Τήν περί ειδικών έπιτοκίων, ύπ’ άριθ. 1574/1/22.8.70 
άπόφασιν της, εΐδικώτερον δέ τάς έν Κεφαλαίί» Α' (παράγρ. 
2α-β) καί Κεφάλαιον Γ' (παράγρ. 1) διατάξεις αυτής, αί 
όποΐαι καθορίζουν τό ποσοστόν μειώσεως τού πολλαπλα¬ 
σίου τής άξίας ΕΟΒ τών έξαγομένων ειδών, έπί τού όποιου 
λογίζεται τό ειδικόν έξαγωγικόν έπιτόκιον δι’ έξαγωγάς 
πραγματοποιουμένας άπό 1.1.75 καί έντεύθεν, 

2) Τάς προηγουμένας ύπ’ άριθ. 72/12/14.3.75, 101/3/ 
6.12.75, 136/33/1.11.76 καί 184/1/2.12.77, σχετικάς άπο- 
φάσεις αυτής. 

3. Τήν άνάγκην ένισχύσεως τών έξαγομένων βιομηχανι¬ 
κών καί βιοτεχνικών προϊόντων έγχωρίου παραγωγής. 

4) Τήν σχετικήν εΐσήγησιν τοϋ Υπουργείου Συντονισμού, 

Άπεφάσισε τήν τροποποίησιν τών διατάξεων τής ύπ 
άριθ. 1574/1/22.8.70 άποφάσεώς της, εΐδικώτερον δέ τής 
παραγρ. 2α-β τού Κεφαλαίου Α' αυτής καί τόν καθορισμόν 
τού ποσοστού μειώσεως τού πολλαπλασίου τής άξίας ΕΟΒ 
τών έξαγομένων, άπό 1.1.79-31.12.79, βιομηχανικών καί 
βιοτεχνικών προϊόντων, έπί τού οποίου λογίζεται τό εΐδι- 

κδν έξαγωγικδν έπιτόκιον τής παραγράφου Ια της έν λόγω 
άποφάσεως, ώς άκολούθως : 

Α' 1. Δι’ έξαγωγάς εις χώρας Ευρώπης, έκτος χωρών 
Ε.Ο.Κ., έναντι ελευθέρου συναλλάγματος, μείωσις κατά 

40 %. ' , 

2. Δι’ έξαγωγάς εις χώρας της Ε.Ο.Κ. μειωσις κατα 

45%. 

3. Δι’ έξαγωγάς, έναντι έλευθέρου συναλλάγματος, εις 
τάς λοιπάς, έκτος Ευρώπης, χώρας, μείωσις κατά 25%. 

4. Δι’ έξαγωγάς κλωστοϋφαντουργικών προϊόντων, κα- 
θορισθησομένων δι 1 άποφάσεως τών Υπουργών Συντονι¬ 
σμού καί Εμπορίου, έναντι συναλλάγματος Κλήριγκ, μείω- 
σις κατά 50 %. 

(μη έφαρμοζομένων, έν προκειμένω, τών διατάξεων τών 
ύπ’ άριθ. 66/7/30.1.75 καί 287/29/1.6.78 αποφάσεων της 
Νομισματικής Επιτροπής). 

Β' Δι’ έξαγωγάς βιομηχανικών ή βιοτεχνικών προϊόντων, 
διά τάς οποίας τό ειδικόν έξαγωγικόν έπιτόκιον υπολογί¬ 
ζεται σταθερώς έπί τοϋ πολλαπλασίου της αξίας ΡΟΒ 
αύτών, βάσει ειδικών άποφάσεων της Νομισματικής Επι¬ 
τροπής καί τών 'Τποεπιτροπών αυτής, έξακολουθοϋν έφαρ- 
μοζόμεναι αΐ διατάξεις τών έν λόγω άποφάσεων. 

Γ' Δι’ έξαγωγάς τροφίμων εις έπώνυμα δοχεία (ή συ- 
σκευασίαν) μέχρι καί πέντε χιλγ., τά όποια δεν υπάγον¬ 
ται εις διατάξεις ειδικών άποφάσεων ώς άνωτέρω (β') 


καί διά τάς οποίας ισχύουν αί διατάξεις τοϋ Κεφ. Α' παράγρ. 
Ιβιι τής ώς άνω περί ειδικών έπιτοκίων άποφάσεως (Ν.Ε. 
1574/70), ή μείωσις καθορίζεται εις 12,5 %. 

Διευκρινίζεται ότι αί διατάξεις τής ύπ’ άριθ. 49/6/5.9.74 
άποφάσεως τής Νομισματικής Επιτροπής, ώς αύται έτρο- 
ποποιήθησαν μεταγενεστέρως, αί άφορώσαι εις έξαγωγάς 
οΐνικών προϊόντων έξακολουθοϋν ίσχύουσαι καί διά τάς 
έξαγωγάς τάς πραγματοποιηθησομένας άπό 1.1.79-31.12.79. 

Ή παροΰσα άπόφασις δέον όπως τύχη τής έγκρίσεως 
τοϋ Υπουργικού Συμβουλίου, συμφώνως τώ άρθρω 1 τοϋ 
Ν. 128/75, δημοσιευθησομένης εις την Εφημερίδα τής 
Κυβερνησεως (Τεΰχος Α'). 

Ή ισχύς τής παρούσης άνατρέχει άπό τής ήμερομηνίας 
ένάρξεωξ τής ισχύος τής άντικαθιστωμένης Π.Τ.Σ., ήτοι 

άπό 16.12.1978. 


'Η παροΰσα δημοσιευθήτω διά τής Έφημερίδος τής 
Κυβερνήσεως. 

'Ο Πρόεδρος 

'Ο Αντιπρόεδρος Τά Μέλη 

Ακριβές άντίγραφον 

'Ο Γραμματεΰς 
τοϋ 'ϊπουργικοΰ Συμβουλίου 


ΣΤΑΥΡΟΣ Κ. ΜΠΑΛΤΑΣ 

Η ΓΕΝΙΚΗ ΔΙΕΥΘΥΝΣΗ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 

ΓΝΩΖΤΟΠΟΙΙΙ ΟΤΙ» 

Ή Ιτήσια συνδρομή τής Εφημερίδας τής Κυβφνήσκοί, ή τιμή τ&ν φύλλων της πού πουλιού ντβι τμηματικά 
καί τά τέλη δημοοπεύσκον οπτήν Εφημερίδα τής Κυβέρνήσβως, καθορίσθηκαν Αττό 1 Ίανουαρίου 1979 ώς άκολούθοος: 


Α' ΕΤΗΣΙΕΣ 


1. Γιά τό Τεΰχο; Α' . Δραχ. 600 

2. » » » Β' . » 700 

3. » » » Γ ...» 500 

4. » » · Δ' . » 1.000 

5. » » » Νομικών Προσώπων Δ.Δ. 

κλπ.. » 500 

6. » » » Παράρτημα . » « 300 

7. » » » Ανωνύμων Εταιρειών κ.λπ. . » 3.000 

8. » » Δελτίο Εμπορική; καί Βιομηχανική; 

Ιδιοκτησία; . » 200 

9. Γιά άλα τά τεύχη καί τ6 Δ.Ε.Β.Ι. » 6.000 


ΟΙ Δήμοι καί οί Κοινάτητε; τοΟ Κράτσυ; κατα¬ 
βάλλουν τό 1/2 τών άνωτέρω συνδρομών. 

Β'. ΤΙΜΗ 


ΣΥΝΔΡΟΜΕΣ 

Ύπέρ τοΰ Ταμείου ΆλληλοβοηθΑ»; Προσ ωιη- 
κοϋ τοΰ Εθνικού Τυπογραφείου (ΤΑΠΕΤ) άνα- 
λογοΰν τά έξή; ποσά: 


1. Γιά τά Τεΰχο; Α' . Δραχ. 30 

2. » » > Β' .. » 35 

3. » » » Γ' . > 25 

4. » » » Δ' . » 50 

5. » » > Νομικών Προσώπων Δημοσίου 

Δικαίου κλπ. . » 25 

6. » » » Παράρτημα . » 15 

7. » * * Ανωνύμων Εταιρειών κλπ. . * 150 

8. » » Δελτίο 'Εμπ. καί Βιομ. Ιδιοκτησίας . » 10 

9. Γιά άλα τά τεύχη . » 300 

ΦΥΛΛΩΝ 


Ή τιμή πωλήσεω; κάθε φύλλου, μέχρι; 8 σελ., είναι 3 δρχ., άπά 9 ώ; 40 σελ. 8 δρχ., άπά 41 ώ; 80 σελ. 15 δρχ., άπά 81 σελ. καί Ανω 

ή τιμή πωλήσεω; κάθε φύλλου προσαυξάνεται κατά 15 δρχ. άνά 80 σελίδες. 


Γ. ΤΕΛΗ ΔΗΜΟΣΙΕΥΣΕΩΝ 


I. Στό τεύχος Ανωνύμων Εταιρειών χαΐ 
Εταιρειών Περ ι ωρισμένης Ευθύνης: 

Α' Δημοσιεύματα Ανωνύμων Εταιρειών: 

1. Τών δικαιστικών πράξεων. 

2. Τών κοπαστατικών Ανωνύμων Εταιρειών.. 

3. Τών τροποποιήσεων τών καταστατικών τών 

Ανωνύμων Εταιρειών .. 

4. Τών Ανακοινώσεων καί προσκλήσεων σέ γενι¬ 
κέ; συνελεύσεις, τών καττά τά άρθρο 32 τοΰ Ν. 
3221/24 γνωστοποιήσεων, τών άνακοινώ- 
σεων, πού_ προβλέπονται άπά τό άρθρο 59 
παρ. 3 τοΰ Ν.Δ. 400/70 «περί "Αλλοδαπών 
Ασφαλιστικών Εταιρειών» καί τών άποφά¬ 
σεων τοΰ Διοικητικού Συμβουλίου τοΰ ΕΛΤΑ, 
πού άναφέρονται οέ προσωρινέ; διαπάξει; .. 

5. Τών Ισολογισμών τών Ανωνύμων Εταιρειών 

6. Τών συνοπτικών μηνιαίων καταστάσεων τών 

Τραπτεζικών Εταιρειών . 

7. Τών άποφάσεων «περί έγκρίσεω; τιμολογίων 

τών Ασφαλιστικών Εταιρειών» . 

8. Τών υπουργικών άποφάσεων «περί παροχή; 

άδεία; έπεκτάσεως τών Ιργασιών Ασφα¬ 
λιστικών Εταιρειών», τών έκθέσεων περιου¬ 
σιακών στοιχείων Ανωνύμων Εταιρειών γε¬ 
νικά, καί τών άποφάσεων τοΰ Δ.Σ. τού 
ΕΛΤΑ, μέ τΐ; δποίε; έγκρίνονται καί δημο¬ 
σιεύονται οί κανονισμοί αύτοΰ . 

9. Τών άποφάσεων «περί παροχή; πληρεξουσιό¬ 

τητες πρό; άντιπροσώπευσιν έν Έλλάδι Αλ¬ 
λοδαπών Εταιρειών» καί τών άποφάσεων 
«περί μεταβιβάσεω; τοΰ χαρτοφυλακίου Α¬ 
σφαλιστικών Εταιρειών κατά τό άρθρον 59 
παρ. 1 τοΰ Ν.Δ. 400/70». 

10. Τών άποφάσεων «περί συγχωνεύσεω; Ανωνύ¬ 
μων Εταιρειών». 

Δ'. ΚΑΤΑΒΟΛΗ ΣΥΝΔΡΟΜΩΝ 


Δραχ. 400 
» 10.000 

» 2.000 


11. Τών άποφάσεων τή; Επιτ ρ οπή; τοΰ Χρημα¬ 
τιστηρίου «περί είσατγωγή; χρεωγράφων εΙ; 
τό Χρηματιστήριον προ; διαπραιγμάτευσιν, 
ουμφώνω; πρό; τά; διαπάξει; τοΰ άρθρου 2 

παρ. 3 Α.Ν. 148/67». Δραχ. 1.000 

12. Τών άποφάσεων τή; Έππροπή; κεφαλαιαγο¬ 

ρά* «ττερ» διαγραφή; χρεωγράφων έκ τού 
Χρηματιστηρίου, ουμφώνω; πρό; τά; 

διαπάξει; τοΰ άρθρου 2 παρ. 4 Α.Ν. 148/ 

1967» ......:.ΓΓ..” * 1.000 


» 

» 

» 

» 


» 


1.000 

4.000 

1.000 

600 


4.000 


Β '· Δημοσιεύματα Εταιρειών Περιωρισμένης 

1. Τών καταστατικών . » 

2. Τών τροποποιήσεων τών καταστατικών ... » 

3. Τών άνακοινώσεων καί προσκλήσεων . » 

4. Τών Ισολογισμών. > 

5. Τών έκθέσεων έκτιμήσεω; περιουσιακών στοι¬ 

χείων . » 


Γ’. Δημοσιεύματα 'Αλληλασφαλισ-ηχών Συνε¬ 
ταιρισμών - ’Αλληλασφαλιστιχών Τα¬ 
μείων χαί Φιλανθρωπικών Σωματείων : 

1. Τών ύπουργικών άποφάσεων «περί χορηγή¬ 
σω; άδεία; λειτουργία; ’Αλληλαοφαλισπ- 
κών Συνεταιρισμών - “Αλληλασφαλιστικών 


Ταμείων». » 

2. Τών Ισολογισμών τών άνωτέρω Συνεταιρι¬ 
σμών, Ταμείων καί Σωμοπείων . » 


II. Στό Τέταρτο τεύχος τών δικαστικών πρά¬ 
ξεων, προσκλήσεων καί λοιπών δημοσιεύσεων » 


1.000 

400 

200 

1.000 


1.000 


1.000 


1.000 


400 


» 2.000 
» 10.000 


( Τά ποσοστό έπί τών τελών δημοσιεύσεων στό Τεύχος Ανωνύμων 
Εταιρειών καί Εταιρειών Περιωρισμένης Ευθύνης, πού πρέπει νά 
καταβάλλεται ύπέρ τοΰ Ταμείου Αλληλοβοήθεια; Προσωπικού 
Εθνικού Τυπογραφείου (ΤΑΠΕΤ), όρίσθηκε γενικά σέ 5 ο/ο. 


ΤΕΛΩΝ ΔΗΜΟΣΙΕΥΣΕΩΝ ΚΑΙ ΠΟΣΟΣΤΩΝ Τ.Α.Π.Ε.Τ. 


**** - ·*»Μ ·*·**«■’»» *-*-Ι ** 

3. Τό υπέρ τοΰ ΤΑΠΕΤ ποσοστό έπί τών άνωτέρω συνδρομών καί τελών δημοσιεύσεων καταβάλλεται ώ; έξή; · 
α) στήν Αθήνα: στό Ταμείο τοΰ ΤΑΠΕΤ (Κατάστημα Εθνικού Τυπογραφείου), 

185) & : έ^ Δ Λ“α^Γτ α οΰ^ στό* ΤΑΠΕΤ σύμφωνα μέ τί; 192378/3639/1947(ΚΟΝΕΟ 

^γΟ ατί; περ,πτώσει; συνδρομών έξωτερικού: όταν ή άποστολή του; γίνεται μέ έπ.ταγέ; μαζί μ’ αύτέ; στέλνεται καί τό ύπέρ τοΰ ΤΑΠΕΤ 


*0 Γενικός Διευθυντής 
ΑΘΑΝ. ΠΑΝ. ΣΠΗΛΙΟΠΟΥΛΟΣ 


ΑΠΟ ΤΟ ΕΠΝΙΕΟ ΤΥΠΟΓΡΑΦΕΙΟ 




































